Pročko, Jozef, poslanec NR SR (2023-11-21):
Áno, áno, áno, áno, chcem povedať niečo a toto je k rozprave, lebo uvádzam veci tak, ako majú byť uvádzané, aby boli uvádzané. Keď tomu nerozumiete, prosím, neprerušujte ma. Odhlasovali ste si, že budeme teda tu sedieť, že budeme rozprávať v rozprave. Kde ste? Kde sú smerohlasáci? Okrem, Duško, prepáč. Á, ďalší prišiel, a pani. Kde sú? Veď toto je práca. Toto je práca toho teda parlamentu. Za to ste boli zvolení, za to beriete peniaze. Teda vy niektorí berú aj za iné peniaze, veď to poznáme. Ale o tomto to celé je. Peter Pellegrini povedal, 17. 6. 2023 na tlačovke povedal: „Hovorím to veľmi jasne a otvorene, HLAS zavedie plnohodnotný trinásty dôchodok, aby už pred najbližšími Vianocami dostal každý jeden dôchodca zákonom garantovaných 578 eur, priemerný trinásty dôchodok.“ Toto povedal Pellegrini. Prepáčte, ale nečudujte sa, že Matovič rozpráva, že je to sociálny netvor, keď klamal. On naozaj, čo to je za človeka, ako nazvete človeka, ktorý dôchodcom, ktorí ho volili, usmieval sa na nich a toto povedal. Ako ho nazvete? Oklamal ľudí takýmto spôsobom. Veď to je, ako si mám vážiť takého človeka, ktorý pred voľbami rozpráva, že, že, že si nikdy v živote nesadne s Ficom za jeden stôl a potom si tu dobre že, no veď ste vy, veď vy to vidíte. Ako si mám vážiť takéhoto politika, ktorý klame? Ktorý pred voľbami klame, že dá trinásty dôchodok v plnej miere, že to tak urobí. A prídu voľby a pozrite sa, horko-ťažko sa našlo 150, teraz už vďaka tomu aj musím si povedať naozaj, že aj práci mojich koaličných, teda opo... my sme, v koalícii, pardon, mojich kolegov z opozície, že sme naozaj docielili to, že im idú dať 300, ale, ale to len preto, lebo im búchame po hlavách a toto je práca, toto je robota opozičného politika, aby im, aby im rozprával. Ste klamári! Ste klamári, klamári, klamári! A oklamali ste celý národ. Veď to je hanba naozaj. Ďalší môj kamarát, nebudem ho menovať, tu mi povedal, že vieš, Jozef, no ale čo mám robiť, no čo mám robiť? Hlasuj podľa svojho svedomia a vedomia! Veď ste sľúbili tým ľuďom, že im dáte tie peniaze a vaše svedomie a vedomie je kde? Keď, keď, keď ste im to sľúbili a teraz, teraz máme hlasovať za zákon, ktorý hovorí úplne opak. Úplný opak hovorí. Igor Matovič je človek, ktorý naozaj niekedy prestrelí aj pre mňa, ale to prestrelenie je, je, je naozaj len preto, že tá jeho emócia je, je spravodlivá. To, to nie je to, že povie tuná pani ministerke, že je princezná. Ale tak dobre, je princezná ako, ale to v dobrom, lebo čo chce byť za peknú? Keď rozpráva na jednej strane niečo a na druhej strane robí? Ako pani, ja neviem, ako sa volá, tá vystúpila, že to je mačochizmus. Čo to je ako? Je to, je to za princeznú peknú. Aj ja som raz povedal pani Sakovej, že chce byť krásna, lebo je tu v šatách a pani Cigániková, tá sa robí za krásnu v časopise, tak je to tak. Je to tak. Ale, ale to rozhorčenie, to naozajstné rozhorčenie na tom, ja som sem neprišiel kvôli tomu, že, že si budem dohadzovať kšefty pre svoju rodinu, pre svojich priateľov, pre svojich blízkych, že budem robiť, že naozaj, že prišli za mnou podnikatelia a povedali, že, Jozef, toto vieš, toto vieme urobiť. A ja hovorím: choď preč, choď preč. A teraz tí podnikatelia viete, kde sú? Už sú nanominovaní na ministerstve hospodárstva. Toto sa tu deje. Viete, v televíznych diskusiách, na tlačovkách, ale, ale aj tu v pléne sa vychvaľujete, ako vám záleží na ľuďoch, ako, ako, ako chcete tým ľuďom pomôcť, ale pred voľbami a to, ja to budem opakovať donekonečna, ste povedali a Pellegrini to 17. 6. na tlačovke jasne povedal: HLAS zavedie plnohodnotný trinásty dôchodok. A kvôli tomuto vás, Erik, volili! Kvôli tomuto, že ste im povedali, že zavediete plnohodnotný dôchodok a teraz zrazu sa nedá. Ale zistíme, že 150 sa dá, potom sa dá už aj 300 a už sa dá možno aj ďalej. No dá sa, samozrejmé, že sa dá. Ale veď, Erik, nemalo by sa fotiť, pán poslanec, keď vás neupozorní za mnou kolega. Jáj, seba samého fotíte, hej? Dobre, tak sa selfíčko, ani selfíčka si nemôžte robiť... (Prerušenie vystúpenia predsedajúcim.)